Monsta Lancar Trailer Pertama Filem Animasi “MechAmato”!
Studio animasi tempatan Animonsta Studios (Monsta) telah melancarkan trailer rasmi filem animasi terbaru berjudul MechAmato, menampilkan pandangan visual yang cukup menari kepada peminat animasi tempatan.  Anda boleh saksikannya dipemain video dibawah.  Filem animasi terbaru ini akan mengikuti pengembaraan seorang budak lelaki bernama Amato yang secara tidak sengaja menjadi penguasa MechaBot, sebuah Power Sphera dengan kekuatan untuk menggerakkan segala jenis objek. Amato dan MechaBot harus belajar untuk bekerjasama dan bergabung dengan wira berperisai, Mechamato untuk mempertahankan kota mereka dari penjahat.  Ditetapkan di Kota Hilir, sebuah bandar fiksyen yang diilhamkan oleh Bandaraya Melaka, ‘Mechamato Movie’ akan mempamerkan budaya Malaysia yang unik seperti Silat, warisan Peranakan, dan makanan tempatan, serta menggabungkan elemen futuristik seperti robot dan kapal angkasa. Selain Amato dan MechaBot, filem ini akan menampilkan watak-watak seperti Pian, Mara, Deep, dan watak sampingan, Bula dan Bili. Filem MechAmato sepatutnya ditayangkan pada tahun ini, tetapi ditunda kepada tahun hadapan susulan pandemik COVID-19 yang melanda dunia.